M-63 Plamen

**M-63 Plamen** je prvi jugoslavenski višecijevni bacač raketa. Razvoj ovog sistema počeo je 1958, a završen je 1963. godine, kada je  JNA naručila prototipsku verziju višecijevnog bacača raketa M63 Plamen i nultu seriju raketa Plamen-A. Kasnije je razvijena raketa Plamen-B sa novom bojevom glavom i povećanim efektom na cilju, kao i raketa Plamen-S povećanog dometa. Na bazi rakete PLAMEN koncipiran je laki partizanski bacač raketa LRL M-71/85.

## Razvoj
[mini|lijevo|200px|[Raketa zemlja-vazduh VULKAN je bio prvi raketni projekat u koji je bio uključen Obrad Vučurović. Prva jugoslavenska raketa VULKAN, Muzej vazduhoplovstva, Beograd. Rakete VULKAN proizvodila je fabrika aviona SOKO - Mostar.]]
Istraživački i razvojni rad u oblasti raketne tehnike u Jugoslaviji započeo je 1955. godine kroz zadatak zamjene goriva za avionski startni raketni motor JATO i razvoj nevođene vježbovne rakete vazduh-zemlja 57&nbsp;mm, da bi tri godine kasnije, 1. septembra 1958. godine bio formiran Raketni institut kao potreba za razvoj raketnog naoružanja. Započeo se rad na razvoju dva projekta u oblasti vođenih raketa: eksperimentalne dvostepene rakete zemlja-vazduh VULKAN dometa 30&nbsp;km, sa marševskim motorom na tečno gorivo, i potivoklopne rakete prve generacije SKAKAVAC dometa 1600 m. Rad na ovim projektima završen je na poligonskim ispitivanjima koja su rezultirala na osnivanju laboratorija i opremanje poligona za buduća istraživanja u oblasti raketne tehnike. Osim rada na vođenim raketama stručnjaci Instituta na čelu sa Obradom Vučurovićem započeli su razvoj raketnog sistema nevođenih projektila 1958, a projekat je uspješno završen 1963. godine, kada je JNA naručila prototipsku verziju višecijevnog lansera raketa M63 Plamen i nultu seriju raketa Plamen-A. Kasnije je razvijena raketa Plamen-B sa novom bojevom glavom i povećanim efektom na cilju, kao i raketa Plamen-S povećanog dometa. Serijska proizvodnja lansera PLAMEN ostvarena je u preduzeću "Bratstvo" Novi Travnik

## Opis
Višecijevni bacač raketa M63 Plamen je namijenjen za vatrenu podršku postrojbama na bojištu, izvođenjem snažnih i iznenadnih vatrenih udara po neprijateljskoj živoj sili i neoklopljenim borbenim sredstvima u područjima prikupljanja ili zračnog desanta. Može se koristiti i protiv drugih prostornih i neutvrđenih ciljeva velikih razmijera kao što su pozadinske baze, aerodromi, industrijska postrojenja, zapovjedna središta, središta veze, skladišta i sl.
Sistev Plamen ima 32 cijevi kalibra 128&nbsp;mm iz kojih ispaljuje rakete na daljne do 8545 m (12500 m - Plamen-S). Efekt rakete na cilju jednak je efektu haubičke granate kalibra 105&nbsp;mm. Pun rafal od 32 projektila se može ispaliti za 6,4 ili 12,8 ili 19,2 sekundi. Bacač je postavljen na jednootonsku prikolicu koju mogu vući vozila sa kukom visine 800&nbsp;mm. Na vozilu se nosi i rezervno punjenje raketa, tako da borbeni komplet lansera iznosi ukupno 64 projektila. Sistem opslužuje 6 vojnika. Na platformi vozila smješteno je rezervno punjenje od 32 rakete. Sistem je kao PLAMEN S uveden u naoružanje Vojske Jugoslavije 1995. godine i u narednim godinama nalazio se u serijskoj proizvodnji. U periodu 1996. do 2001. IMK "14. oktobar Kruševac" je finalizirao i isporučio Vojsci Jugoslavije 60 mobilnih modernizovanih lansera.

=Verzije===
***M-63 Plamen** - Originalna verzija s 32 cijevi kalibra 128&nbsp;mm. Koriste se rakete Plamen-A i Plamen-B (8.540 m).
***M-94 Plamen-S** - Raketni sistem postavljen na kamion TAM-150 6x6, proizvedena u Srbiji i Crnoj Gori, koristi rakete Plamen-D dometa 12,625&nbsp;km.
***RAK-12** - Hrvatska verzija s 12 cijevi dometa 13&nbsp;km.
***LOV RAK-24** - Sistem s 24 cijevi montiran na LOV.

## Korisnici
*
*
*
*
*
*20px|border Sirijski pobunjenici
*

## Također pogledajte 
* M-77 Oganj
* M-87 Orkan
* Type 63

## Reference
## Vanjski linkovi
*https://web.archive.org/web/20140227230734/http://www.bnt-tmh.com.ba/vojni_program.htm

Kategorija:Raketna artiljerija